ત્યારે સર્પો બોલ્યા : અમારી તો દાઢો ભાંગી ગઈ. મણિઓ ફૂટી ગયા, ફેણોમાં બળતરા થાય છે અને હૃદયમાં કંપારી વછૂટે છે; છતાં આ પ્રહ્લાદની ચામડી તો લગારે વીંધાતી નથી, કે ચિરાતી નથી; ત્યારબાદ પ્રહ્લાદને હાથીઓની નીચે કચડવામાં આવ્યો અને હાથીઓના દંતશૂળો પણ ભાંગી ગયાં છતાં પ્રહ્લાદને કશું થતું નથી, તેને પવર્ત પરથી ગબડાવી ફેંકવામાં આવે છે. સમુદ્રમાં ડુબાડવામાં આવ્યો છે. હિરણ્યકશિપુની આજ્ઞાથી શંબેરાસુર પણ પોતાની એક હજાર માયાનો પ્રયોગ પણ ભક્ત પ્રહ્લાદ પર કરે છે. દૈત્યરાજના રસોઇયાઓ પણ પ્રહ્લાદને ભોજનમાં હળાહળ ઝેર આપે છે છતાં તે અમૃત બની જાય છે.